धर्म से मिलती है आत्मिक शांति : आर्यिका
धर्म से मिलती है आत्मिक शांति : आर्यिका
सागर | भगवान महावीर स्वामी का शासन चल रहा है। यह जियो और जीने दो का शासन है। उन्होंने धर्म परुषार्थ का उपदेश दिया है। धर्म ही जीवन का आधार है। धर्म से ही आत्मिक शांति मिलती है। यह बात आर्यिका प्रसन्नमति माताजी ने अष्टानिका पर्व के मौके पर होने जा रहे नंदीश्वरदीप महामंडल विधान एवं विश्वशांति महायज्ञ की पूर्व वेला पर वर्णी कॉलोनी में कही। यहां आर्यिका संघ के सानिध्य में 5 से 13 मार्च तक श्री वर्णी विद्या भवन में विधान होने जा रहा है। सौधर्म इंद्र ऋषभ कुमार कार्ड पैलेस बने हैं।
अखिल विद्यार्थी परिषद के प्रांत छात्रा सम्मेलन में दिनभर चले वौद्धिक सत्र
सागर | शहर के पगारा स्कूल में चल रहे अभाविप का छात्रा सम्मेलन में शनिवार को प्रस्ताविक और संस्कृतिक सत्र हुआ। जिमसें युवाओं के सागर क्षेत्र में स्वस्थ जारूकता अभियान चलाने पर डॉ. उमेश पटेल और अंजलि पटेल को सम्मानित किया गया। कार्यक्रम में प्रांत छात्रा प्रमुख़ अंकिता तिवारी, विभाग संगठनमंत्री अरुण उपाध्याय, प्रान्त सहमंत्री भूपेंद्र राय, ज्योयर्ष पांडे, अनुभव श्रीवास्तब, पुरवा मिश्र एवं प्रांत से 500 छात्राएं उपस्थित हुईं। रविवार को 9 बजे उद्धघाटन होगा। दोपहर 3 बजे से पगारा से शोभायात्रा निकाली जाएगी जो मोतीनगर से होते हुए बड़े बाजार से म्युसिपल स्कूल में सम्पन्न होगी। यहां सभा आयोजित होगी जिसमें राष्ट्रिय मंत्री मोनिका चौधरी दिल्ली और संजय कुशराम, अंकिता तिवारी, अरुण उपाध्याय, भूपेंद्र राय संबोधित करेंगे।
पार्षद ने मुख्यमंत्री को सौंपा मांग पत्र
सागर | मकरोनिया नपा के रानी दुर्गावती वार्ड पार्षद अशोक पटेल ने मुख्यमंत्री को मांग पत्र सौंपकर वार्ड में हासे स्कूल, राजघाट पाइप लाइन, पहुंच मार्ग, स्ट्रीट लाइट व मुक्तिधाम की स्वीकृति की मांग रखी।
निगम में छुट्टी जैसा माहौल रहा
सागर | शनिवार को निगम में छुट्टी जैसा माहौल रहा। तमाम जिम्मेदार अधिकारी व कर्मचारी की ड्यूटी संत रविदास महाकुंभ में लगी थी। महापौर निगम नहीं गए। निगमाध्यक्ष राजबहादुर सिंह व कुछ पार्षद शाम को कुछ देर के लिए निगम पहुंचे।
awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva